C 71/16
EL
Επίσημη Εφημερίδα της Ευρωπαϊκής Ένωσης
27.2.2023
2.
Πλάνη περί το δίκαιο, ανεπαρκής αιτιολογία, πλημμελής εξέταση του λόγου ακυρώσεως και των επιχειρημάτων που προέβαλε ο νυν αναιρεσείων, παραμόρφωση αποδεικτικών στοιχείων, πρόδηλη πλάνη εκτιμήσεως, κρίση ultra vires και ultra petita, καθώς και παράβαση του άρθρου 11 του Χάρτη των Θεμελιωδών Δικαιωμάτων της Ευρωπαϊκής Ένωσης όσον αφορά τον πρώτο λόγο ακυρώσεως. 3.
Πλάνη περί το δίκαιο, μη προσήκων νομικός χαρακτηρισμός, παραμόρφωση αποδεικτικών στοιχείων και πρόδηλη πλάνη εκτιμήσεως όσον αφορά τη διαπίστωση των πραγματικών περιστατικών.
4. Πλάνη περί το δίκαιο, παραμόρφωση αποδεικτικών στοιχείων, πρόδηλη πλάνη εκτιμήσεως, ανεπαρκής αιτιολογία, πλημμελής εξέταση του λόγου ακυρώσεως και των επιχειρημάτων που προέβαλε ο νυν αναιρεσείων, κρίση βασιζόμενη σε μη αποδειχθέντα νομικώς κρίσιμα πραγματικά περιστατικά, μη προσήκουσα εξέταση των σχετικών περιστατικών από νομικής απόψεως, πλημμελής εξέταση του λόγου ακυρώσεως και ανεπαρκής αιτιολογία όσον αφορά τον πέμπτο λόγο ακυρώσεως. 5.
Πλάνη περί το δίκαιο, παραμόρφωση αποδεικτικών στοιχείων, πλημμελής εξέταση του λόγου ακυρώσεως, ανεπαρκής αιτιολογία και δικονομική πλημμέλεια, καθώς και κρίση ultra vires όσον αφορά τον έκτο λόγο ακυρώσεως. 6.
Πλημμελής εξέταση του λόγου ακυρώσεως και ανεπαρκής αιτιολογία όσον αφορά τον όγδοο λόγο ακυρώσεως.
7. Παραμόρφωση αποδεικτικών στοιχείων, πρόδηλη πλάνη εκτιμήσεως και πλημμελής εξέταση των λόγων ακυρώσεως και των επιχειρημάτων που προέβαλε ο νυν αναιρεσείων όσον αφορά τον δεύτερο και τον τρίτο λόγο ακυρώσεως.
8. Παράβαση του άρθρου 47 του Χάρτη των Θεμελιωδών Δικαιωμάτων της Ευρωπαϊκής Ένωσης στην οποία υπέπεσε το Γενικό Δικαστήριο.
Αίτηση προδικαστικής αποφάσεως την οποία υπέβαλε το Bundesarbeitsgericht (Γερμανία) στις 17 Νοεμβρίου 2022 — Konzernbetriebsrat der O SE & Co. KG (Υπόθεση C-706/22) (2023/C 71/19) Γλώσσα διαδικασίας: η γερμανική Αιτούν δικαστήριο Bundesarbeitsgericht
Διάδικοι στην υπόθεση της κύριας δίκης Αιτούν, εκκαλούν και αναιρεσείον: Konzernbetriebsrat der O SE & Co. KG Παρεμβαίνον: Διοικητικό συμβούλιο της O Holding SE
Προδικαστικά ερωτήματα 1.
Έχει το άρθρο 12, παράγραφος 2, του κανονισμού (ΕΚ) 2157/2001 (1) σε συνδυασμό με τα άρθρα 3 έως 7 της οδηγίας 2001/86/ΕΚ (2) την έννοια ότι, όταν κατά τη σύσταση εταιρίας SE χαρτοφυλακίου από συμμετέχουσες εταιρίες που δεν απασχολούν εργαζομένους και δεν έχουν θυγατρικές που απασχολούν εργαζομένους (λεγόμενη «SE άνευ εργαζομένων»), καθώς και κατά την καταχώρισή της στο μητρώο κράτους μέλους, δεν έχει προηγηθεί διαδικασία διαπραγμάτευσης σχετικά με τον ρόλο των εργαζομένων στην SE, η διαδικασία αυτή πρέπει, σύμφωνα με την εν λόγω οδηγία, να διεξάγεται εκ των υστέρων, σε περίπτωση που η SE καθίσταται ελέγχουσα επιχείρηση θυγατρικών σε πλείονα κράτη μέλη της Ευρωπαϊκής Ένωσης, οι οποίες απασχολούν εργαζομένους; 2.
Σε περίπτωση καταφατικής απάντησης στο πρώτο ερώτημα: Είναι δυνατή χωρίς χρονικό περιορισμό και επιβεβλημένη η εκ των υστέρων διεξαγωγή της διαδικασίας διαπραγμάτευσης σε τέτοια περίπτωση;